El pis està situat a unes poques parades de tramvia del centre, en un barri tranquil però ben provist de restaurants i supermercats, entre ells el Denn's, el nostre favorit, que té amb una gran varietat de productes biològics. La zona també està ben comunicada per bus i metro, de manera que no vam tenir cap problema de transport. Comprant un tiquet setmanal en les màquines del metro, teníem dret a metro, bus i tramvia il·limitats dins de Viena. Una excursió que val la pena fora de Viena és Bratislava, que està només a una hora de tren. Pel que fa a l'apartament, ja vam veure només arribar que la decoració que apareix a les fotos encara és millor en la realitat. A més, tot el mobiliari, juntament amb els aparells, és de qualitat i està en bon estat. Les finestres tanquen molt bé i la mica de soroll que hi pugui haver del poc trànsit del carrer desapareix quan es tanquen; a la nit, el silenci és absolut. Per acabar, voldríem agrair públicament a Marlies i Dominik que mantinguin l'apartament tan net, i a Karin per la neteja que feia cada dilluns. Ens hem sentit com a casa i no dubtarem de tornar-hi si anem a Viena en el futur.